Man aangekeer weens moord op sy vrou | Netwerk24
30 Desember 2016 11:10
’n Man (42) van QwaQwa in die Vrystaat is Donderdag weens die moord op sy vrou in hegtenis geneem.Sers. Mmako Mophiring, polisiewoordvoerder, sê Ditlhare Emily Moeti (33,) se lyk is Donderdag in die oggendure buite haar huis in die dorpie Phamong in QwaQwa gevind.Sy het erge kopbeserings gehad.“Die polisie is om 02:00 na die huis geroep waar die vrou met steekwonde aan haar kop gekry is,” sê Mophiring.“Haar man sê toe hy teen middernag by die huis kom, het die deur wawyd oop gestaan en sy vrou was nie tuis nie.”Hy het haar buite dood aangetref.Haar man sê toe hy teen middernag by die huis kom, het die deur wawyd oop gestaan en sy vrou was nie tuis nie.“Die polisie het op getuienis in die huis beslag gelê.”Moeti se familie is reeds ingelig en hulle het klaar die lyk uitgeken.Die man sal na verwagting Maandag in die landdroshof in Tseki, Phuthaditjhaba, verskyn.Genl.maj. Peter Moloi, bevelvoerder van die Phuthaditjhaba-polisiegroep, sê hulle kry gereeld soortgelyke moordgevalle.“Alkoholmisbruik dra dikwels daartoe by,” sê hy.“Vroue is meestal die slagoffers en voorvalle gebeur meestal in die huis of op straat.“Met die naderende Nuwejaarsvieringe vra ons die gemeenskap om versigtig te wees en verantwoordelik fees te vier terwyl die polisie die gebiede sal patrolleer.”
Vermoorde sakevrou gegroet op houtdek by strandhuis
Vermoorde Corrie ‘het almal, wit of swart, gehelp’
Bejaarde in Pta vermoor, vrou ernstig aangerand